ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
11 ก.ย. 2558

สรุปภาวะตลาดภาคเช้า : SET ชิวๆบริเวณ 1400 จุด – SET ทรงตัวบริเวณ 1400 จุด เนื่องด้วยวันนี้ดูไม่มีปัจจัยกำหนดทิศทางตลาดนัก เช่นเดียวกับตลาดภูมิภาคในเช้านี้ แกว่งแคบๆ เหมือนกัน รอประเด็นสำคัญในสัปดาห์หน้า จากการประชุมธนาคารกลาง BoJ และเฟด ส่วนบ้านเรามีการประชุมกนง. เช่นเดียวกัน ทั้งนี้ SET ปิดตลาดที่ระดับ 1401.48 จุด +5.32 จุด ด้วยมูลค่าซื้อขายเพิ่มขึ้นมาที่ระดับ 2.1 หมื่นลบ. กลุ่มหลัก ICT หนุนตลาด ปิดบวก +1.4% จากความคืบหน้าประมูล 4G ส่วนพลังงานปิดบวก +0.8% และแบงก์ทรงตัว ด้านตลาดภูมิภาคส่วนใหญ่ แกว่งแคบในแดนบวก
กลยุทธ์ที่แนะนำ : ช่วงบ่าย: คาดแกว่งแคบบริเวณ 1400 จุด โดยมีความผันผวนบวกลบประมาณ 5 จุด เพื่อรอประเด็นสำคัญในสัปดาห์หน้า ทั้งการประชุม BoJ (15 ก.ย.), BoT (16 ก.ย.) และเฟด (16-17 ก.ย.) โดยหากมี Surprise เราหวังด้านบวกจากประชุม BoJ อาจมีการเพิ่มวงเงิน QE เพื่อกระตุ้นเศรษฐกิจ ส่วน BoT และเฟด เราคาดยังคงนโยบายการเงิน ซึ่งแนวโน้มขึ้นดอกเบี้ยของเฟด น่าจะอยู่ที่ธ.ค. มากกว่า กลยุทธ์ การเก็งกำไรยังทำได้ แต่หากต่ำกว่า 1385 จุด ให้เริ่มขาย ทั้งนี้ หุ้นแนะนำตามสัญญาณเทคนิค ได้แก่ GUNKUL (รับ 21.80 ต้าน 23.00 Cut 21.40) และ TGPRO (รับ 0.32 ต้าน 0.36 Cut 0.30)